As �n mens nou let op die brandofferaltaar en die reukofferaltaar sien jy dat dit die HERE self is wat al die belemmerings wat daar kan wees vir Sy gelovige kind wegneem. Die brandofferaltaar wys daarop dat die HERE die Verlosser gaan gee wat Homself sal opoffer as die Lam wat die sondes van die w�reld wegneem. Dit is die groot rede hoekom God se volk met die priester in die Heilige kan saambid. Christus het Sy lewe vir die gelowiges gegee en daarom kan hulle met die voorganger saambid wat die nood van die gemeente by Vader in de hemel bring. Wie met Christus in liefde en gehoorsaamheid verbonde is, mag weet dat Hy wat uit die dood opgestaan het selfs vir jou bid in die hemel! Ons lees dit o.a. in Hebr 7:25: �Daarom kan Jesus ook volkome red die wat deur Hom tot God gaan, omdat Hy altyd leef om vir hulle in te tree.�